Diari Oficial de la Generalitat Valenciana


Sumari del DOGV 2240, del 06-04-1994 (1994/831046)

RESOLUCIÓ de 7 de març de 1994, de la Universitat Politècnica de València, per la qual es convoquen proves selectives d'accés com a personal funcionari del grup A, sector administració especial, en el lloc d'assessor lingüístic, vacant de la plantilla de personal funcionari d'aquesta, pel sistema d'accés lliure.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2240

Data del DOGV
:   06-04-1994

Secció del DOGV
:   AUTORITATS I PERSONAL

Número del document
:   1994/831046


Data del document
:   07-03-1994

Organisme emissor
:   Universitat Politècnica de València

Tipus de document
:   Resolució

RESOLUCIó de 7 de març de 1994, de la Universitat Politècnica de València, per la qual es convoquen proves selectives d'accés com a personal funcionari del grup A, sector administració especial, en el lloc d'assessor lingüístic, vacant de la plantilla de personal funcionari d'aquesta, pel sistema d'accés lliure. [94/2018]  
De conformitat amb el que disposa l'article 13 del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, aquest rectorat acorda convocar un concurs-oposició lliure, per a la selecció d'un assessor/a lingüístic/a en la Universitat Politècnica de València, d'acord amb les següents  
Bases  
1. Normes generals.  
1.1. Aquesta convocatòria té per objecte la selecció de personal mitjançant el sistema de concurs-oposició, per a cobrir una vacant del grup A, complement de destinació 15, complement específic B, sector administració especial i amb destinació al Gabinet de Normalització Lingüística, codificat P228, pel torn d'accés lliure.  
1.2. L'acompliment del lloc quedarà sotmès a la Llei 53/84, de 26 de desembre, en matèria d'Incompatibilitats.  
2. Condicions generals dels aspirants  
2.1. Per a ser admès a la realització d'aquestes proves selectives, caldrà:  
a) Tenir la nacionalitat espanyola.  
b) Haver fet els 18 anys.  
c) Trobar-se en possessió del títol de doctor, llicenciat, enginyer, arquitecte o equivalent.  
d) Trobar-se en possessió del Certificat de Grau Superior de Coneixements de Valencià de la Junta Qualificadora de Coneixements de Valencià o certificats equivalents, segons estableix l'Ordre de 22 de maig de 1989 (Diari Oficial de la Generalitat Valenciana de 9 de juny).  
e) No patir cap malaltia o defecte físic que impedesca l'exercici de les funcions del lloc de treball que s'ofereix.  
f) No trobar-se inhabilitat penalment per a l'exercici de funcions públiques.  
g) No haver estat separat, mitjançant expedient disciplinari, de cap administració o ocupació pública.  
2.2. Les condicions per a ser admès a les proves, s'hauran de reunir en el moment de l'acabament del termini de presentació de sol·licituds i mantenir-se durant tot el procés selectiu, fins el moment de la presa de possessió.  
3. Aspirants amb discapacitació  
El tribunal establirà, per a les persones discapacitades que així ho son, les adaptacions necessàries per a la realització de les proves. A aquest efecte, els interessats hauran de formular la petició corresponent en la sol·licitud de participació en aquesta oposició.  
4. Sol·licituds  
Els qui vulguen prendre part en aquestes proves selectives hauran de fer-ho constar en la sol·licitud, segons el model de l'annex II, que serà facilitat gratuïtament al Servei de Gestió de Personal de la Universitat Politècnica de València, camí de Vera s/n, València, edifici Rectorat.  
5. Drets d'examen  
Els drets d'examen seran de 2.844 pessetes, i s'ingressaran en el compte corrent núm. 01492443752143 -Taxes- de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València,  
camí de Vera s/n, 46127 València. El justificant de pagament dels drets d'examen es realitzarà amb la impressió del segell en la sol·licitud de l'esmentada entitat.  
6. Presentació de sol·licituds  
6.1. Les sol·licituds s'adreçaran al Rectorat de la Universitat Politècnica de València, camí de Vera s/n, 46959 València, en el termini de 20 dies naturals comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
6.2. La presentació de sol·licituds podrà fer-se al Registre General de la Universitat Politècnica de València, camí de Vera s/n, 46372 València, edifici Rectorat, o en qualsevol de les formes establertes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Juntament amb la sol·licitud haurà de presentar-se, obligatòriament, la documentació següent:  
- Fotocòpia del DNI.  
- Currículum professional.  
- Acreditació documental (amb originals o còpies compulsades), de l'experiència, formació, coneixements i altres mèrits relacionats amb el lloc que s'al·leguen com a mèrits en el currículum.  
7. Admissió dels aspirants  
7.1. Per a ser admesos a la realització de les proves selectives, pel que fa a les condicions generals dels aspirants, n'hi haurà prou amb la declaració d'aquestes en el moment de presentar la sol·licitud i s'hauran d'acreditar en el termini de 20 dies hàbils a partir de l'endemà de la publicació de la relació d'aprovats.  
7.2. Acabat el termini de presentació de sol·licituds, i després de verificar prèviament que s'ha fet el pagament dels drets d'examen, la Universitat Politècnica de València dictarà resolució, que es publicarà en el Diari Oficial de la Generalitat Valenciana, i que contindrà la relació d'admesos i exclosos a la realització de les proves.  
7.3. Els aspirants podran, en cas d'error o exclusió, esmenar els defectes que hagen comés en la seua sol·licitud, o realitzar les al·legacions que consideren oportunes, en el termini de deu dies hàbils comptadors a partir de l'endemà de la publicació de la relació provisional d'admesos i exclosos.  
7.4. En tot cas, a fi d'evitar errors, i en el supòsit que es produesquen, possibilitar la seua esmena amb temps i forma, els aspirants comprovaran fefaentment no sols que no figuren en la relació provisional d'exclosos sinó, a més a més, que els seus noms i dades consten correctament en les pertinents relacions d'admesos.  
7.5. Transcorregut el termini anterior, i vistes les al·legacions i esmenats el defectes, si escau, es dictarà resolució amb la llista definitiva d'admesos a la realització de les proves, que es publicarà en el Diari Oficial de la Generalitat Valenciana.  
7.6. En la resolució per mitjà de la qual es faça pública la llista definitiva d'admesos a la realització de les proves, s'establirà, amb almenys quinze dies d'antelació la data, el lloc de realització i l'hora de començament de l'exercici.   
8. Proves selectives  
8.1. El procediment de selecció dels aspirants es realitzarà pel sistema de concurs-oposició lliure, el qual constarà d'una primera fase d'oposició i una segona fase de concurs.  
8.2. Fase d'oposició.  
L'oposició constarà de quatre exercicis, i seran de caràcter obligatori i eliminatori els tres primers.  
8.2.1. Primer exercici. Consistirà en la realització, en un temps màxim de cinc hores, de supòsits pràctics triats per l'aspirant sobre:  
a) Redacció de documents administratius.  
b) Traducció de textos.  
c) Correcció de textos.  
El tribunal proposarà dos exercicis de cadascun d'aquests apartats perquè l'aspirant en faça un de cada.  
8.2.2. Segon exercici.  
Primera part: consistirà a desenvolupar per escrit dos temes generals, d'entre quatre proposats pel tribunal del bloc B de l'annex I.  
Serà requisit que l'aspirant, entre els temes proposats pel tribunal, en trie un de la part primera i un altre de la part segona d'aquest bloc B de l'annex I.  
El temps per a fer aquest exercici no podrà ser superior a cinc hores.  
Una vegada acabada la prova, els exercicis, en un sobre tancat, quedaran dipositats sota la tutela del tribunal, el qual cridarà, individualment, els candidats per a la lectura dels dos temes seleccionats per l'aspirant. En aquesta compareixença, tindrà lloc també l'entrevista.  
Segona part: consistirà en la realització de l'entrevista a què es refereix l'article 9, apartat c, del Decret 69/86, de 2 de juny, que tindrà lloc a continuació de la lectura individual dels dos temes seleccionats per l'aspirant.  
8.2.3. Tercer exercici. Consistirà en la realització d'un text o test de coneixements que versarà sobre les matèries incloses en el bloc A de l'annex I.  
8.2.4. Quart exercici. Obligatori i no eliminatori.  
Consistirà en la traducció al valencià d'almenys un text, triat pel candidat, entre els idiomes oficials de la Comunitat Europea.  
Si l'aspirant vol fer més d'una traducció en aquestes llengües, podrà obtenir com a màxim dos punts per cadascuna. Atès que el castellà ha estat valorat en el primer exercici, i considerat com a requisit, no correspon fer cap prova addicional pel que fa al coneixement d'aquesta llengua. Aquesta traducció o traduccions s'hauran de realitzar amb un processador de textos elegit pel candidat.  
8.3. Qualificació dels exercicis.  
El primer i tercer exercici es qualificarà de 0 a 10 punts, i s'haurà d'obtenir un mínim de 5 punts per a superar-los.  
El segon exercici es qualificarà de la manera següent:  
La primera part: de 0 a 10 punts, i caldrà obtenir un mínim de 5 punts per a superar-lo.  
La segona part: de 0 a 5 punts, i caldrà obtenir un mínim de 2,5 punts per a superar-lo.  
La qualificació d'aquest exercici serà la suma de les obtingudes en cadascuna de les dues parts de què consta, sempre que aquestes hagen estat superiors a 5 i a 2.5 punts respectivament.  
La puntuació total de la fase d'oposició s'obtindrà sumant les puntuacions obtingudes pels aspirants en els tres primers exercicis de caràcter obligatori i eliminatori, i el quart exercici de caràcter obligatori però no eliminatori.  
8.4. Fase de concurs.  
La valoració dels mèrits es farà d'acord amb el barem publicat en el Diari Oficial de la Generalitat Valenciana de 2 de juliol de 1991, Decret 117/1991, de 26 de juny, del Consell de la Generalitat Valenciana, modificat pel Decret 176/1993, de 28 de setembre, excepte l'entrevista personal, que ja es va fer en la fase anterior, l'antiguitat i els coneixements de valencià.  
Només podran participar en aquesta fase els aspirants que hagen superat la fase d'oposició.  
8.5. La qualificació final concurs-oposició es determinarà per la suma de les qualificacions obtingudes en cada fase.  
9. Desplegament de les proves selectives  
9.1. Els exercici tindran lloc a València.  
El primer exercici es realitzarà en el lloc, la data i l'hora que s'establesca en la resolució per la qual s'aprove i publique en el Diari Oficial de la Generalitat Valenciana la llista definitiva d'admesos a la realització de les proves.  
9.2. Els aspirants seran convocats per a cada exercici en una crida única.  
Els membres del tribunal qualificador i el personal col·laborador no permetran l'accés a la sala on es realitze l'exercici, d'aquelles persones que compareguen, una vegada conclosa la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI o del resguard amb fotografia, passaport o permís de conduir, sense que per a aquest efecte siguen vàlides les fotocòpies compulsades d'aquests documents; així com de l'exemplar per a l'interessat de la sol·licitud d'admissió a les proves.  
9.3. Iniciades les proves, el tribunal farà públic l'anunci de la realització de la resta d'exercicis al tauler d'anuncis de la seu central i al local en què s'haja celebrat l'anterior exercici, i amb quaranta-vuit hores com a mínim d'antelació.  
10. Publicitat de les llistes  
10.1. En acabar cada exercici, el tribunal farà públic en els llocs d'examen i al tauler d'anuncis de la seu central la llista de persones que superen l'esmentat exercici.  
10.2. Una vegada acabades les proves, el tribunal publicarà la relació dels aspirants que van obtenir les millors puntuacions en les proves selectives incloent-hi la fase d'oposició i concurs. Aquesta relació es configurarà per ordre de puntuació, de major a menor, i s'interromprà quan el nombre d'inclosos en aquesta coincidesca amb el de les vacants que s'ofereixen. Només els inclosos en aquesta relació, que mai no podrà ser superior al nombre de vacants que s'ofereixen, podran ser declarats aprovats.  
10.3. En cas d'empat l'ordre s'establirà segons la major puntuació obtinguda pels aspirants en el primer exercici de la fase d'oposició; si l'empat persisteix, s'establirà pel de major puntuació en el segon exercici; i si encara continua, es resoldrà per sorteig públic entre els aspirants.  
10.4. El tribunal trametrà al rector les llistes dels aspirants que han superar les proves, per ordre de puntuació a què es refereix la base 10.2., per a la seua inserció en el Diari Oficial de la Generalitat Valenciana.  
11. Presentació de documents  
11.1. En el termini de 20 dies hàbils comptadors des de l'endemà de la publicació en el Diari Oficial de la Generalitat Valenciana de les relacions a què es refereix la base 10.4., els aspirants proposats hauran de presentar al Servei de Gestió de Personal de la Universitat Politècnica de València els següents documents:  
- Certificat de naixement expedit pel registre civil corresponent o fotocòpia del DNI degudament compulsada.  
- Fotocòpia compulsada del títol acadèmic que s'exigeix en aquesta convocatòria.  
- Declaració de no haver estat separat, mitjançant expedient disciplinari, de cap administració o ocupació pública, i de no trobar-se inhabilitat penalment per a l'exercici de funcions públiques.  
- Certificat mèdic acreditatiu de posseir la capacitat necessària per a l'acompliment de les funcions del lloc de treball que s'ofereixen.  
11.2. La falta de presentació de la documentació, dins del termini indicat, i tret de casos de força major; la presentació de documents dels quals es desprenga que no compleixen les condicions generals de la convocatòria; o els supòsits de falsedat en la declaració, produirà la invalidesa de les actuacions de l'aspirant i la nul·litat subsegüent dels actes del tribunal respecte d'aquell, sense perjudici de les responsabilitats en què haja pogut incórrer.  
En aquest supòsit, el tribunal podrà proposar addicionalment la inclusió en les relacions a les quals es refereix la base  
10.2. d'un nombre igual al d'exclosos.  
12. Curs selectiu  
Els aspirants que superen les proves esmentades més amunt, tant per accés lliure com per la quota de discapacitat, realitzaran un curs selectiu. En tot cas, el curs selectiu comprendrà les matèries adequades a les característiques i funcions que s'han d'exercir en els llocs, i la seua durada no serà inferior a un mes.  
Acabat el curs es farà una prova avaluadora final que podrà contenir diversos exercicis. Caldrà qualificar de 0 a 10 per a superar el curs.  
D'acord amb l'article 20.2. del Decret del Consell 69/1989, de 2 de juny, els aspirants que no superen el curs no obtindran el nomenament com a personal habilitat encara que podran incorporar-se al curs immediatament posterior amb la puntuació assignada a l'últim dels participants en l'esmentat curs, en les seues proves corresponents. Si no superen aquest segon curs perdran tots els drets de nomenament com a habilitats.  
La puntuació obtinguda en la prova avaluadora final d'aquest curs se sumarà a l'obtinguda en el concurs oposició amb caràcter general.  
Durant l'assistència al curs, el personal que haja superat les proves selectives percebrà una retribució equivalent a la  
part proporcional que corresponga al sou i pagues extraordinàries corresponents al grup A, llevat que pel fet d'estar prestant els seus serveis remunerats per a l'administració com a funcionari de carrera, interí o laboral, opte per percebre una remuneració igual a l'import a la que li correspondria en el lloc de treball d'origen.  
13. Nomenament d'habilitats  
D'acord amb l'article 20.3. del Decret 69/89, de 2 de juny, transcorregut el termini de presentació de documentació i superat el curs selectiu o les pràctiques, el rector dictarà resolució que es publicarà en el Diari Oficial de la Generalitat Valenciana, incloent-hi la llista del personal que ha superat les proves d'habilitació per ordre de puntuació i procedirà al seu nomenament com a personal habilitat.  
14. Tribunals  
14.1. El tribunal qualificador d'aquesta oposició, el nomenarà el rector, una vegada s'hagen publicat les llistes provisionals d'admesos i exclosos.  
14.2. El tribunal per a la realització de les proves podrà designar els col·laboradors, ajudants i assessors especialistes que estime oportuns.  
14.3. Els membres del tribunal, així com els assessors, hauran d'abstenir-se i podran ser recusats pels interessats quan concórreguen en ells les circumstàncies previstes en l'article 28 de la Llei de Règim Jurídic de les Administracions Públiques i del Procediment Administratiu Comú.  
Així mateix, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.  
14.4. El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb el que preveu la base 9.2.  
14.5. A l'efecte de comunicacions i altres incidències, el tribunal tindrà la seua seu a la Universitat Politècnica de València, camí de Vera s/n, 46567 València.  
14.6. El tribunal tindrà la categoria assenyalada en el Decret 200/85, de 23 de desembre, del Consell de la Generalitat Valenciana, sobre indemnitzacions per raó del servei i Ordre de 17 de febrer de 1986 (Diari Oficial de la Generalitat Valenciana de 10 de març de 1986), per la qual es desenvolupa l'anterior decret.  
15. Recursos  
Contra la convocatòria, les seues bases i tots els actes administratius que se'n deriven, es podrà interposar recurs contenciós administratiu del Tribunal Superior de Justícia de la Comunitat Valenciana, dins el termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà de comunicar prèviament la interposició esmentada a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Ateses les actuacions del tribunal, es podrà interposar recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la seua publicació. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre'l.  
València, 7 de març de 1994.- El rector de la Universitat Politècnica de València: Justo Nieto Nieto.  
ANNEX I  
Bloc A. Coneixements normatius en les àrees següents:  
A) Organització de l'Estat i de l'administració pública  
1. La Unió Europea.  
- Procés d'integració i contingut.  
1. La Constitució espanyola de 1978.   
- Estructura i contingut. Drets i deures fonamentals. La seua garantia i suspensió. El Tribunal Constitucional i el Defensor del Poble.  
- L'administració central de l'Estat. El Consell de Ministres. El president del govern. Els ministres. Els secretaris d'estat. Els sotssecretaris. Els secretaris generals i els directors generals.  
- L'administració perifèrica de l'Estat. Els delegats de govern a la comunitat autònoma. Els governadors civils. Els caps de serveis provincials. L'administració institucional de l'Estat.  
3. L'Estatut d'Autonomia de la Comunitat Valenciana.  
- Estructura.  
- Les Corts Valencianes: funcions i constitució.  
- Les institucions de la Generalitat Valenciana: el Síndic de Greuges, la Sindicatura de Comptes, el Tribunal Superior de Justícia de la Comunitat Valenciana i el Consell de Cultura.  
- L'administració de la Generalitat Valenciana: principis generals de la seua organització.  
- Cultura general i específica referida a la Comunitat Valenciana (geografia , història, literatura, economia i cultura).  
4. La Universitat Politècnica de València.  
- Els estatuts de la Universitat Politècnica de València.  
- òrgans unipersonals i col·legiats. Estructura i funcions.  
- Organització administrativa i acadèmica de la Universitat Politècnica de València.  
- El Consell Social. Estructura i funcions.  
B) Drets lingüístics.  
- Legislació, normativa i el seu desenvolupament, sobre l'ús i ensenyament del valencià.  
- El llenguatge administratiu valencià. Tradició i modernitat en el seu establiment.  
C) Dret administratiu.  
- L'ordenament jurídico-administratiu. Lleis orgàniques i ordinàries. El Reglament.  
- L'acte administratiu: concepte, motivació i eficàcia.   
- Els contractes administratius: concepte i classes. Els seus elements.  
- Procediment administratiu. Llei de Règim Jurídic de les Administracions Públiques i del Procediment Administratiu Comú: contingut i àmbit d'aplicació.  
Fases del procediment: inici, ordenació, instrucció i acabament. Els recursos administratius: concepte i classes.  
D) Personal  
Coneixement del decret pel qual s'aprova el text refós sobre  
la Funció Pública Valenciana i del reglament de selecció i provisió de llocs de treball, especialment referits a: classificació i accés de personal al servei de la Generalitat Valenciana; provisió de llocs , adquisició i pèrdua de la condició de treballador de la Generalitat; situacions dels treballadors de la Generalitat; règim retributiu i disciplinari; el règim de seguretat social dels treballadors de la Generalitat.  
E) Personal docent i personal d'administració i serveis  
- El professorat universitari: classes i règim jurídic.  
- Els personal laboral al servei de la Universitat Politècnica de València. Règim jurídic. El Conveni Col·lectiu per al Personal Laboral de les Universitats Públiques de la Comunitat Valenciana.  
Bloc B  
Part primera  
1. El procés de fonació. Propietats acústiques del so: to, intensitat, timbre i quantitat. El fonema: teories sobre aquest concepte. Trets distintius i pertinents.  
2. El sistema vocàlic. Vocalisme tònic i àton. Fonologia i ortografia de les vocals.  
3. La síl·laba. Diftongs. Fenòmens de contacte vocàlic. La dièresi. L'apostrofació. L'accentuació gràfica.  
4. El sistema consonàntic. Classificació i caracterització dels fonemes consonàntics. Neutralitzacions, assimilacions, etc.  
5. Fonologia i ortografia de labials, dentals, alveolars, palatals i velars.  
6. L'oració: classes. estructura, elements i funcions.  
7. El sintagma nominal. Estructura i funcions. Morfologia del substantiu. El sintagma adjectival: estructura i funcions. Morfologia de l'adjectiu.  
8. L'article: variants geogràfiques. Els demostratius i els possessius.  
9. La pronominalització. Els pronoms personals forts. Funcions.  
10. Els pronoms febles. Funcions. Combinacions i variants geogràfiques.  
11. El sintagma verbal: predicatiu i atributiu. Estructura. Els complements verbals.  
12. L'auxiliaritat verbal: morfemes que aglutina. Formes no personals i perifrasis verbals.  
13. Classificació verbal. El paradigma regular. Els verbs irregulars.  
14. L'adverbi. Classes i funcions.  
15. El sintagma preposicional: la preposició. Classes i funcions. La conjunció.  
16. L'oració simple. Funcions bàsiques. Oracions nominals i impersonals.  
17. L'oració composta. Juxtaposició, coordinació, subordinació.  
Classes d'oracions coordinades. Classificació de les conjuncions coordinades.  
18. La proposició substantiva. Variants formals. Funcions.  
19. La proposició adverbial. Classes i funcions. Les partícules pronominals adverbials.  
20. La proposició de relatiu. Classes i funcions. Proposicions de relatiu substantivades.  
21. Els pronoms relatius. Valors i funcions.  
22. La passivització. Usos de «ser» i «estar».  
23. La formació històrica del lèxic.  
24. Els procediments de creació lèxica: composició, derivació, parasíntesi, habilitació.  
25. Lèxic i context. Monosèmia i polisèmia. Sinonímia i antonímia.  
Segona part  
26. Domini lingüístic. Denominacions, extensió i vitalitat de la llengua. Les variants geogràfiques.  
27. Descripció i caracterització del valencià. Varietats dialectals: septentrional, central i meridional.  
28. Elements diacrònics: del llatí vulgar al naixement de la llengua medieval.  
29. Importància de la Cancelleria Reial en la configuració de la llengua medieval.  
30. Evolució de l'idioma durant els segles XVI, XVII, XVIII i XIX.  
31. Evolució de l'idioma durant el segle XX.  
32. Planificació lingüística. Normativització i normalització.  
33. El marc sociolingüístic del valencià.